# Europos Sąjungos C 226I/2021

| | ISSN 1977-0960 |
| --- | --- |
| Europos Sąjungos
  oficialusis leidinys | C 226I |
| | |
| Leidimas lietuvių kalba | Informacija ir pranešimai | 64 metai2021m. birželio 14d. |

ISSN 1977-0960

Europos Sąjungos

oficialusis leidinys

C 226I

Leidimas lietuvių kalba

Informacija ir pranešimai

64 metai2021m. birželio 14d.

---

| Turinys | Puslapis |
| --- | --- |
| | II   Komunikatai |
| | EUROPOS SĄJUNGOS INSTITUCIJŲ, ĮSTAIGŲ IR ORGANŲ PRIIMTI KOMUNIKATAI |
| | Taryba |
| 2021/C 226 I/01 | Europos Parlamento pareiškimas dėl pagalbos, skiriamos pagal finansines priemones, sustabdymo | 1 |
| 2021/C 226 I/02 | Europos Parlamento pareiškimas dėl Tarybos sprendimo 2010/427/ES ir strateginio koordinavimo | 2 |
| 2021/C 226 I/03 | Tarybos pareiškimas dėl valdymo, kiek tai susiję su Kaimynystės, vystomojo ir tarptautinio bendradarbiavimo priemone Globali Europa | 3 |
| 2021/C 226 I/04 | Komisijos pareiškimas dėl geopolitinio dialogo su Europos Parlamentu dėl Kaimynystės, vystomojo ir tarptautinio bendradarbiavimo priemonės Globali Europa | 4 |
| 2021/C 226 I/05 | Komisijos pareiškimas dėl 50 ir 51 konstatuojamųjų dalių bei 8 straipsnio 10 dalies | 5 |

Turinys

Puslapis

II   Komunikatai

EUROPOS SĄJUNGOS INSTITUCIJŲ, ĮSTAIGŲ IR ORGANŲ PRIIMTI KOMUNIKATAI

Taryba

2021/C 226 I/01

Europos Parlamento pareiškimas dėl pagalbos, skiriamos pagal finansines priemones, sustabdymo

1

2021/C 226 I/02

Europos Parlamento pareiškimas dėl Tarybos sprendimo 2010/427/ES ir strateginio koordinavimo

2

2021/C 226 I/03

Tarybos pareiškimas dėl valdymo, kiek tai susiję su Kaimynystės, vystomojo ir tarptautinio bendradarbiavimo priemone Globali Europa

3

2021/C 226 I/04

Komisijos pareiškimas dėl geopolitinio dialogo su Europos Parlamentu dėl Kaimynystės, vystomojo ir tarptautinio bendradarbiavimo priemonės Globali Europa

4

2021/C 226 I/05

Komisijos pareiškimas dėl 50 ir 51 konstatuojamųjų dalių bei 8 straipsnio 10 dalies

5

---

| LT | |
| --- | --- |

LT

---

II Komunikatai

EUROPOS SĄJUNGOS INSTITUCIJŲ, ĮSTAIGŲ IR ORGANŲ PRIIMTI KOMUNIKATAI

Taryba

| 2021 6 14 | LT | Europos Sąjungos oficialusis leidinys | CI 226/1 |
| --- | --- | --- | --- |

2021 6 14

LT

Europos Sąjungos oficialusis leidinys

CI 226/1

---

Europos Parlamento pareiškimas dėl pagalbos, skiriamos pagal finansines priemones, sustabdymo

(2021/C 226 I/01)

Europos Parlamentas pažymi, kad Reglamente (ES) 2021/947, kuriuo nustatoma Kaimynystės, vystomojo ir tarptautinio bendradarbiavimo priemonė „Globali Europa“, pateikiama bendra nuoroda, kad esama galimybės sustabdyti pagalbą nenurodant konkretaus tokio sprendimo pagrindo. Tokiu būdu pagalba turėtų būti sustabdyta tais atvejais, kai šalis partnerė nuolat nesilaiko demokratijos, teisinės valstybės ar gero valdymo principų arba nepaiso žmogaus teisių ir pagrindinių laisvių arba tarptautiniu mastu pripažintų branduolinės saugos standartų.

Vis dėlto Europos Parlamentas pažymi, kad, kitaip nei kitų geografinių bendradarbiavimo sričių atveju, specialiose kaimynystės regionui skirtose nuostatose, visų pirma 20 straipsnio 2 dalyje, numatyta didesnė parama pilietinei visuomenei, konfliktų prevencijai ir taikos kūrimui, žmonių tarpusavio ryšiams, įskaitant vietos valdžios institucijų bendradarbiavimą, parama žmogaus teisių padėties ar su krize susijusių paramos priemonių gerinimui didelio ar nuolatinio demokratijos, žmogaus teisių ar teisinės valstybės padėties blogėjimo atveju arba padidėjus konfliktų grėsmei. Europos Parlamentas mano, kad tokia didesnė parama pirmiau minėtose srityse taip pat turėtų būti teikiama, jei minėtas padėties blogėjimas vyksta šalyse, kurios nepriklauso kaimynystės regionui, ir primena, kad, visų pirma, 4 straipsnio 5 dalyje numatyta, kad veiksmai pagal temines programas taip pat gali būti vykdomi tais atvejais, kai geografinė programa yra sustabdyta.

Europos Parlamentas mano, kad bet koks pagal šias priemones teikiamos pagalbos sustabdymas pakeistų pagal įprastą teisėkūros procedūrą sutartą bendrą finansinį režimą. Kaip viena iš teisėkūros institucijų ir vienas iš biudžeto valdymo instituciją sudarančių narių Europos Parlamentas šiuo požiūriu turi teisę visapusiškai įgyvendinti savo prerogatyvas, jeigu toks sprendimas būtų priimtas.

---

| 2021 6 14 | LT | Europos Sąjungos oficialusis leidinys | CI 226/2 |
| --- | --- | --- | --- |

2021 6 14

LT

Europos Sąjungos oficialusis leidinys

CI 226/2

---

Europos Parlamento pareiškimas dėl Tarybos sprendimo 2010/427/ES ir strateginio koordinavimo

(2021/C 226 I/02)

Europos Parlamentas pažymi, kad Tarybos sprendimo 2010/427/ES 9 straipsnyje pateiktos nuorodos į Sąjungos išorės veiksmų priemones yra nebeaktualios, todėl mano, kad siekiant teisinio aiškumo šis straipsnis turėtų būti atnaujintas Europos Sąjungos sutarties 27 straipsnio 3 dalyje nustatyta tvarka, kad būtų atsižvelgta į 2021–2027 m. DFP laikotarpiu taikomas Sąjungos išorės pagalbos priemones, t. y. į Kaimynystės, vystomojo ir tarptautinio bendradarbiavimo priemonę „Globali Europa“, Pasirengimo narystei paramos priemonę ir Europos branduolinės saugos tarptautinio bendradarbiavimo priemonę, taip pat į Sprendimą dėl užjūrio asociacijos, įskaitant Grenlandiją.

Europos Parlamentas ragina Komisiją ir Europos išorės veiksmų tarnybą (EIVT) sukurti strateginio koordinavimo struktūrą, sudarytą iš visų atitinkamų Komisijos tarnybų ir EIVT, siekiant užtikrinti nuoseklumą, sinergiją, skaidrumą ir atskaitomybę, kaip nurodyta Reglamento (ES) 2021/947, kuriuo sukuriama Kaimynystės, vystomojo ir tarptautinio bendradarbiavimo priemonė „Globali Europa“, 5 straipsnyje.

---

| 2021 6 14 | LT | Europos Sąjungos oficialusis leidinys | CI 226/3 |
| --- | --- | --- | --- |

2021 6 14

LT

Europos Sąjungos oficialusis leidinys

CI 226/3

---

Tarybos pareiškimas dėl valdymo, kiek tai susiję su Kaimynystės, vystomojo ir tarptautinio bendradarbiavimo priemone „Globali Europa“

(2021/C 226 I/03)

Pagal ES sutarties 16 straipsnio 1 dalį, Taryba vykdo politikos formavimo ir koordinavimo funkcijas. Taryba taip pat prisideda prie bendros 2021/947 Europos Parlamento ir Tarybos reglamento (ES) 2021 m. birželio 9 d., kuriuo nustatoma Kaimynystės, vystomojo ir tarptautinio bendradarbiavimo priemonė (KVTBP) „Globali Europa“, įgyvendinimo politikos sistemos, kaip nurodyta šio reglamento 7 straipsnyje. KVTBP „Globali Europa“ 10 ankstesnių priemonių supaprastinamos ir sujungiamos į vieną plataus masto ir visapusišką priemonę. Tam reikia, kad Taryba teiktų daugiau strateginių gairių, susijusių su pagrindiniais priemonės politikos tikslais ir prioritetais, be kita ko, siekiant užtikrinti didesnį suderinamumą, nuoseklumą ir papildomumą su kitomis atitinkamomis ES priemonėmis ir politika pagal ES vertybes ir interesus.

Laikydamasi ES institucijų kompetencijos ir vaidmenų pasidalijimo ir siekdama, kad jos strateginės gairės būtų pagrįstos informacija, Taryba ketina reguliariai keistis nuomonėmis ir vykdyti tolesnę veiklą dėl bendrų programavimo strateginių sprendimų, be kita ko, priemonės geografinio ir teminio ramsčių lėšų paskirstymo, taip pat dėl greitojo reagavimo ramsčio panaudojimo ir rezervo naujiems iššūkiams ir prioritetams sutelkimo.

Šie pasikeitimai nuomonėmis taip pat turėtų apimti optimalaus išteklių panaudojimo atsižvelgiant į išlaidų tikslus stebėseną, ES išorės paramos sustabdymą pagal šią priemonę, taip pat geografinių ir teminių vertinimų rezultatus.

Be to, jie turėtų apimti tai, kaip Sąjungos finansavimas naudojamas priemonėje nustatytiems tikslams pasiekti, inter alia, skurdo mažinimui ir ilgainiui jo panaikinimui, darniam vystymuisi ir kovai su klimato kaita, demokratijos, teisinės valstybės ir pagarbos žmogaus teisėms įtvirtinimui, rėmimui ir skatinimui, lankstaus finansavimo mechanizmo migracijos srityje naudojimui, ir tai, kaip būtinų svertų taikymas lemia galimus finansavimo pokyčius.

Komisijos prašoma pateikti atitinkamą informaciją, kad būtų lengviau keistis nuomonėmis su Taryba, ir visapusiškai atsižvelgti į Tarybos pozicijas.

Kadangi Taryba teikia strategines gaires ir užtikrina bendrą koordinavimą, valstybių narių atstovai KVTBP „Globali Europa“ reglamentu įsteigtame komitete atliks savo vaidmenį pagal Reglamentą (ES) Nr. 182/2011. Komitetas turėtų būti sušaukiamas į įvairių sudėčių, kurios yra atsakingos už konkrečias intervencijos sritis, pavyzdžiui, geografinius, teminius ir greitojo reagavimo veiksmus, posėdžius, kad valstybės narės galėtų sutelkti atitinkamas ekspertines žinias. Valstybių narių atstovai turėtų reguliariai keistis nuomonėmis su Komisija apie daugiametį KVTBP „Globali Europa“ programavimą, ypač dėl geografinių ir teminių ramsčių, orientacinių daugiamečių programų laikotarpio vidurio peržiūrų ir ad hoc peržiūrų. Valstybių narių atstovai gali prašyti nagrinėti su priemonės įgyvendinimu susijusius klausimus. Taryba prašo Komisijos savo pasiūlyme dėl komiteto darbo tvarkos taisyklių atsižvelgti į tai, kas išdėstyta pirmiau.

---

| 2021 6 14 | LT | Europos Sąjungos oficialusis leidinys | CI 226/4 |
| --- | --- | --- | --- |

2021 6 14

LT

Europos Sąjungos oficialusis leidinys

CI 226/4

---

Komisijos pareiškimas dėl geopolitinio dialogo su Europos Parlamentu dėl Kaimynystės, vystomojo ir tarptautinio bendradarbiavimo priemonės „Globali Europa“

(2021/C 226 I/04)

Europos Komisija, atsižvelgdama į Europos Parlamento politinės kontrolės funkcijas, nustatytas Europos Sąjungos sutarties 14 straipsnyje, įsipareigoja vesti abiejų institucijų aukšto lygio geopolitinį dialogą dėl Europos Parlamento ir Tarybos reglamento (ES) 2021/947, kuriuo nustatoma Kaimynystės, vystomojo ir tarptautinio bendradarbiavimo priemonė (KVTBP) „Globali Europa“, įgyvendinimo. Šis dialogas turėtų sudaryti sąlygas keistis nuomonėmis su Europos Parlamentu, į kurio poziciją dėl KVTBP įgyvendinimo bus visapusiškai atsižvelgta.

Palaikant geopolitinį dialogą bus aptariamos bendros gairės dėl KVTBP įgyvendinimo, be kita ko, dėl programavimo prieš priimant programavimo dokumentus, ir dėl konkrečių temų, pavyzdžiui, dėl naujiems uždaviniams ir prioritetams skirto rezervo naudojimo arba dėl svertų taikymo, dėl kurio gali pasikeisti migracijai skirtas finansavimas arba sustabdytas paramos teikimas šaliai partnerei, kai ji nuolat nesilaiko demokratijos, teisinės valstybės, gero valdymo, pagarbos žmogaus teisėms ir pagrindinėms laisvėms principų.

Geopolitinio dialogo struktūra bus tokia:

| i) | Sąjungos vyriausiojo įgaliotinio ir Komisijos pirmininko pavaduotojo bei Komisijos narių, atsakingų už tarptautinę partnerystę, kaimynystės politiką ir plėtrą, ir Europos Parlamento aukšto lygio dialogas; |
| --- | --- |

i)

Sąjungos vyriausiojo įgaliotinio ir Komisijos pirmininko pavaduotojo bei Komisijos narių, atsakingų už tarptautinę partnerystę, kaimynystės politiką ir plėtrą, ir Europos Parlamento aukšto lygio dialogas;

| ii) | nuolatinis dialogas vyresniųjų pareigūnų lygmeniu su AFET ir DEVE darbo grupėmis siekiant užtikrinti tinkamą pasirengimą aukšto lygio dialogui ir tolesnę su juo susijusią veiklą. |
| --- | --- |

ii)

nuolatinis dialogas vyresniųjų pareigūnų lygmeniu su AFET ir DEVE darbo grupėmis siekiant užtikrinti tinkamą pasirengimą aukšto lygio dialogui ir tolesnę su juo susijusią veiklą.

Aukšto lygio dialogas vyks bent du kartus per metus. Vienas iš posėdžių gali sutapti su posėdžiu, per kurį Komisija pateiks metinį biudžeto projektą.

---

| 2021 6 14 | LT | Europos Sąjungos oficialusis leidinys | CI 226/5 |
| --- | --- | --- | --- |

2021 6 14

LT

Europos Sąjungos oficialusis leidinys

CI 226/5

---

Komisijos pareiškimas dėl 50 ir 51 konstatuojamųjų dalių bei 8 straipsnio 10 dalies

(2021/C 226 I/05)

Pagal regionines migracijos rėmimo programas bus remiamos visapusiškos, subalansuotos ir konkretiems tikslams pritaikytos partnerystės su atitinkamomis kilmės ar tranzito šalimis ir priimančiosiomis šalimis, laikantis lankstaus skatinamojo požiūrio ir įgyvendinant koordinavimo mechanizmą pagal Kaimynystės, vystomojo ir tarptautinio bendradarbiavimo priemonę „Globali Europa“. Prireikus jas papildys veiksmai pagal šalių programas.

Siekdama užtikrinti, kad šios lėšos būtų naudojamos kuo veiksmingiau ir darytų kuo didesnį poveikį, atsižvelgiant į Sąjungos ir šalių partnerių politikos prioritetus, Europos Komisija aktyviai įgyvendins šiuos prioritetus pasitelkdama visas atitinkamas Sąjungos priemones ir sinchronizuotai bei veiksmingai koordinuodama veiksmus su valstybėmis narėmis. Ji užtikrins, kad Europos Parlamentas ir Taryba būtų išsamiai ir reguliariai informuojami, kad būtų galima keistis nuomonėmis.

---